Manastir Sveti Jovan Bigorski

Manastir Sveti Jovan Bigorski (makedonski: Свети Јован Бигорски) je jedan od najznačajnijih verskih i kulturnih objekata Makedonske pravoslavne crkve. Nalazi se na zapadu Republike Makedonije, pored magistralne ceste Debar - Gostivar, leži na padinama planine Bistre, na obali reke Radike između sela Rostuše, Velebrdo, Bituše i Trebišta. Historija manastira Prema letopisu manastira iz 1833 godine, crkvu je izgradio 1020 godine Jovan I. Debranin, prvi arhiepiskop Ohrida (1018 – 1037). Osmanlije su porušili manastir u 16. vijeku. Manastir je obnovio iguman Ilarion 1743 godine, on je takođe izgradio nekoliko konaka za monahe. Jedan vijek kasnije, u periodu 1812-1825 za igumana Arsenija (1807-1838) iz obližnjeg sela Galičnik, bitno je proširen manastir. Jedno od najvrednijih manastirskih umetničkih blaga je drveni ikonostas kojeg su izradili domaći majstori od 1829 do 1835 godine. Majstori drvodelje bili su: Petar Filipovic-Garkata i njegov brat Marko iz obližnjeg sela Gari, Makarij Frčkovski iz obližnjeg sela Galičnik, te Avram Dičovic sa sinovima Vasilom i Filipom iz sela Osoj. Za ovaj ikonostas se drži da je jedan od najlepših i najvrednijih kiparskih dela bizantinske umjetnosti u Makedoniji. Za ikonu sa likom Sv. Ivana Krstitelja koja je datirana u 1020 godinu, vernici drže da ima čudotvorne isceliteljske moći. Manastir se zove Sveti Jovan Bigorski, zato što je manastirska crkva posvećena Sv. Ivanu Krstitelju („Jovan Krstitel”), a izgrađen je od tucanog kamena, koji se na makedonskom zove „bigor”. Današnji manastirski kompleks sastoji se od manastirske crkve, grobnice (kosturnice) koja se nalazi pored crkve, obrambene kule-zvonika, zgrada za boravak redovnika i novoizgrađenog dela za boravak gostiju. Galerija slika Reference Vanjske veze St. Jovan Bigorski na stranicama Exploring Macedonia Arhivirano 2012-10-29 na Wayback Machine-u (en) St. John Bigorski (en) Bigorski na portalu gostivar on lineArhivirano 2011-06-11 na Wayback Machine-u